Številka: 110-12/2024-3360/1

Datum: 21. 3. 2024

Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb; v nadaljevanju ZJU)

**MINISTRSTVO ZA VISOKO ŠOLSTO, ZNANOST IN INOVACIJE, Masarykova 16, 1000 Ljubljana**

objavlja javni natečaj za zasedbo prostega uradniškega delovnega mesta

**pod šifro 3049 – PODSEKRETAR (m/ž) v Službi za evropska sredstva, za nedoločen čas, s polnim delovnim časom (št.: 110-12/2024-3360).**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano visokošolsko univerzitetno izobraževanje(prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) ali magistrsko izobraževanje (druga bolonjska stopnja)/magistrska izobrazba(druga bolonjska stopnja) ali magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi(prejšnja);
* šest (6) let delovnih izkušenj;

- opravljeno obvezno usposabljanje za imenovanje v naziv;

- znanje uradnega jezika;

- državljanstvo Republike Slovenije;

- ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;

- zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnje izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo (prejšnjo) z magisterijem znanosti, doktoratom oziroma zaključenim specialističnim študijem oz. drugo bolonjsko stopnjo z doktoratom.

Pri izbranemu kandidatu se bo preverjalo ali ima opravljeno obvezno usposabljanje za imenovanje v naziv. Kandidati, ki so opravili strokovni izpit za imenovanje v naziv skladno z določbami Zakona o javnih uslužbencih in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu Zakona o javnih uslužbencih. V nasprotnem primeru bo moral izbrani kandidati najkasneje v enem letu od sklenitve pogodbe o zaposlitvi opraviti usposabljanje za imenovanje v naziv, predpisano v skladu z 89. členom Zakona o javnih uslužbencih.

Okvirna vsebina dela:

* neposredna pomoč pri vodenju strokovnih nalog na delovnem področju notranje organizacijske enote;
* samostojno oblikovanje sistemskih rešitev in drugih najzahtevnejših gradiv;
* vodenje in sodelovanje v najzahtevnejših projektnih skupinah;
* poznavanje zadevne zakonodaje iz delovnega področja;
* izvajanje najzahtevnejših nalog na področju upravljanja in nadzora nad porabo sredstev kohezijske politike;
* opravljanje drugih najzahtevnejših nalog po navodilu vodje.

Prednost pri izbiri bodo imeli kandidati:

* s poznavanjem financiranja iz sredstev evropske kohezijske politike in mehanizma za okrevanje in odpornost.

Služba za evropska sredstva koordinira izvajanje in programiranje kohezijske politike ter Načrta za okrevanje in odpornost Ministrstva za visoko šolstvo, znanost in inovacije.

V Službi za evropska sredstva predvsem s sistemskega vidika komuniciramo z Ministrstvom za kohezijo in regionalni razvoj (v primeru izvajanja kohezijske politike) ter z Uradom RS za okrevanje in odpornost (v primeru izvajanja Načrta mehanizma za okrevanje in odpornost). Z omenjenima inštitucijama sodelujemo pri pripravi navodil za izvajanje obeh programov ter pripravljamo interne dokumente kot pomoč vsebinsko pristojnim notranjim organizacijskim enotam v okviru ministrstva za izvajanje kohezijske politike ter Načrta za okrevanje in odpornost. Izvajamo preglede dokumentov z vidika skladnosti z Izvedbenim sklepom Sveta o odobritvi ocene načrta za okrevanje in odpornost za Slovenijo ter skladnost s Programom evropske kohezijske politike v obdobju 2021-2027 v Sloveniji.

Prijava na prosto delovno mesto mora biti obvezno pripravljeno na obrazcu JN-110-12/2024-3360, ki je priloga tega javnega natečaja za prosto delovno mesto, z natančno izpolnjenimi vsemi rubrikami in izjavami.

Delovno mesto podsekretar je uradniško delovno mesto. Javni(a) uslužbenec(ka) bo na tem delovnem mestu naloge opravljal(la) v nazivu podsekretar, z možnostjo napredovanja v naziv sekretar. Z izbranim kandidatom bo sklenjeno delovno razmerje za nedoločen čas, s polnim delovnim časom. Izbrani kandidat bo opravljal delo v poslovnih prostorih Ministrstva za visoko šolstvo, znanost in inovacije, Masarykova 16, Ljubljana, oziroma v drugih uradnih prostorih, kjer organ opravlja svoje naloge.

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) se v izbirni postopek ne uvrsti kandidat, ki ne izpolnjuje natečajnih pogojev.

Kandidat vloži prijavo v pisni obliki na priloženem obrazcu JN-110-12/2024-3360, ki jo pošlje v zaprti ovojnici z označbo: "za prosto delovno mesto šifra 3049 – podsekretar (m/ž), št. 110-12/2024-3360", na naslov: Ministrstvo za visoko šolstvo, znanost in inovacije, Masarykova cesta 16, Ljubljana. Rok za vlaganje prijav je 15 dni po objavi na osrednjem spletnem mestu državne uprave www.gov.si ter na spletni strani Zavoda RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.mvzi@gov.si pri čemer veljavnost prijave ni pogojena z elektronskim podpisom.

Informacije o izvedbi postopka dobite vsak delovni dan od 10. do 11. ure, na telefonski številki (01) 478-4722, ga. Anela Mali.

Kandidati bodo o izbiri pisno obveščeni najkasneje v roku 60 dni po opravljeni izbiri. Obvestilo o končanem postopku bo objavljeno na osrednjem spletnem mestu državne uprave (<http://www.gov.si/>).

V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

Priloga: obrazec JN-110-12/2024-3360